CELEX: 32013R0060
Language: sl
Date: 2013-01-23 00:00:00
Title: Izvedbena uredba Komisije (EU) št. 60/2013 z dne 23. januarja 2013 o stopetinosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida

24.1.2013   
            
            
               SL
            
            
               Uradni list Evropske unije
            
            
               L 21/23
            
         
      IZVEDBENA UREDBA KOMISIJE (EU) št. 60/2013
   z dne 23. januarja 2013
   o stopetinosemdeseti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z mrežo Al-Kaida
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z mrežo Al-Kaida (1), zlasti člena 7(1)(a) in člena 7a(5) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Odbor za sankcije Varnostnega sveta Združenih narodov je 14. januarja 2013 sklenil črtati eno fizično osebo s seznama oseb, skupin in subjektov, za katere velja zamrznitev sredstev in gospodarskih virov, po tem ko je proučil zahtevo za umik s seznama, ki jo je predložila ta oseba, in celovito poročilo varuha človekovih pravic, pripravljeno na podlagi Resolucije Varnostnega sveta Združenih narodov 1904(2009).
            
         
               (3)
            
            
               Prilogo I k Uredbi (ES) št. 881/2002 bi bilo zato treba ustrezno posodobiti –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s prilogo k tej uredbi.
   Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je zavezujoča v celoti in se neposredno uporablja v vseh državah članicah.
      V Bruslju, 23. januarja 2013
      
         
            Za Komisijo V imenu predsednika
         
         
            Vodja službe za instrumente zunanje politike
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      pod naslovom „Fizične osebe“ se črta naslednji vnos:
      
         „‘Adel Abdul Jalil Ibrahim Batterjee (alias (a) ‘Adil Al-Battarjee, (b) Adel Batterjee, (c) ‚Adil ‘Abd al Jalil Batarji, (d) Adel AbdulJaleel I. Batterjee). Naslov: 2 Helmi Kutbi Street, Jeddah, Saudova Arabija. Datum rojstva: (a) 1.7.1946, (b) 1.6.1946. Kraj rojstva: Jeddah, Saudova Arabija. Državljanstvo: Saudove Arabije. Št. potnega lista: F 572010 (izdan 22.12.2004, preneha veljati 28.10.2009.)“